هر بیر ائولاده شرف شهرت ایله شان آتادیر
باشا تاج ، قلبه چؤره ک ، تخت سلیمان آتادیر
حؤرمتین ساخلاگینان دائما عالمده اونون
چونکو دونیایه سنی بخش ائده ن انسان آتادیر
شاه دا اولسان یئنه یوخ ذره قده ر فرقی اونون
دردلی سن ،سن اونو بیل دهر ده لقمان آتادیر
بوتون ائولاد وطن دوستون اولا هر یئرده
یئنه پیس گونده سنین دردینه درمان آتادیر
توتماز، ائتسه قارقیش آنا گر ائولادی
ناله سی له ائیله ین کویونو ویران آتادیر
آی دوستلار اؤز یئری واردیر آتانین ائولادین
نه قده ر آرتسادا ائولاد یئنه سولطان اتادیر
موضوعات مرتبط: پدر( آتا )
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab